Þjóðernishreyfing Íslendinga ( ÞHÍ ) var íslensk stjórnmálahreyfing , stofnuð 1933 . Helstu leiðtogar hennar voru Jón H. Þorbergsson frá Laxamýri , Eiður S. Kvaran sagn - og mannfræðingur og frímerkjasalinn Gísli Sigurbjörnsson . Þeir Eiður og Gísli höfðu báðir dvalist í Þýskalandi og orðið þar vitni að framgöngu nasista . Aðalstefnumál hreyfingarinnar var að efla íslenska menningu á þjóðlegum grundvelli og vernda kynstofn Íslendinga . Mikið mál var að útlendingar ættu ekki að fá landvistarleyfi á Íslandi , nema um sérfræðinga væri að ræða í þeim greinum atvinnulífs , þar sem Íslendingar réðu ekki yfir sambærilegum fræðingum . ÞHÍ samanstóð af tveimur andstæðum öflum : annars vegar óánægðum sjálfstæðis - og framsóknarmönnum og hins vegar af ungu fólki sem hrifist hafði af þýska nasismanum . Tímaritið " Íslenzk endurreisn " , sem kom út árin 1933 og 1934 , var helsta málgagn ÞHÍ .
Eru til nasistasamtök á Íslandi ?